'n 35-Jarige man is tot drie keer lewenslank gevonnis in die Limpopo-hooggeregshof vir die moord op twee kinders, 3 en 6 jaar oud.
Die hof het die 35-jarige se poging tot 'n pleitooreenkoms van die hand gewys, waarna hy gepleit het dat hy tydens die voorval bedwelm was en dat hy jammer is.
Die 3-jarige seun is op 6 Desember 2018 vermoor, waarna sy liggaam, met verskeie kopbeserings, in die bosse in die Koteng-omgewing gevind is.
Charles Moswathupha, van die Koteng informele nedersetting in Marble Hall, het gevlug nadat hy gehoor het dat die polisie hom soek. Hy is in Oktober 2019 vasgetrek nadat hy 'n 6-jarige dogter in die Seregeng area verkrag en versmoor het.
Lede van die gemeenskap het hom vasgetrek, waarna hy vir hulle gewys het waar hy die 6-jarige agtergelaat het. Die dogter is ernstig beseer tydens die verkragting. Sy het na twee weke in 'n hoësorg-eenheid, aan haar beserings beswyk.